KIRJALLINEN KYSYMYS E-0435/03

esittäjä(t): Erik Meijer (GUE/NGL) komissiolle

(18. helmikuuta 2003)

Aihe: Etu, jota rautatieyrityksille koituu junaan nousun ja junasta laskeutumisen kieltämisestä rajatylittävien matkustajien osalta

1. Onko komissio tietoinen siitä, että rautatieyhtiöt varaavat yhä useammin rajatylittävien matkustajakaukojunien pysähdyspaikat pelkästään junaan nousuun tai vain junasta laskeutumiseen, jolloin matkustajat eivät enää saa valita matkansa määränpääksi junaannousuasemaa tai lähtöpaikaksi junastalaskeutumisasemaa, ja että tätä toimenpidettä tuetaan siten, että asemilla ei tiedoteta näiden junien saapumis- ja lähtöajoista ja raidenumeroista?

2. Onko komissio lisäksi tietoinen siitä, että kysymyksessä 1 tarkoitettu toimenpide ei rajoitu siihen, että lyhyiden valtionsisäisten reittien matkustajat ohjataan toiseen junaan, joka pysähtyy samoilla asemilla lyhyen ajan kuluttua, vaan että sitä sovelletaan myös matkustajamäärältään vähäisiin rajatylittäviin reitteihin ja satojen kilometrien pituisiin matkoihin?

3. Onko komissio lisäksi tietoinen siitä, että ne kansainväliset junat, joita matkustajat eivät voi enää käyttää, ovat usein kyseisen reitin päivän ensimmäisiä tai viimeisiä junia, jolloin matkustajia estetään pääsemästä mahdollisimman nopeasti määränpäähänsä tai ehtimästä vaihtoyhteysasemalleen vuonna 2003 tätä järjestelyä sovelletaan esimerkiksi kesäaikaan liikennöivään yöjunaan AmsterdamBrysselPariisi (junasta laskeutuminen on kielletty Brysselissä), vuonna 2002 se otettiin käyttöön yöjunassa AmsterdamDuisburgMannheimMünchen/Zürich (junasta laskeutuminen on kielletty Müncheniin ja Sveitsin Baseliin asti) ja jo pitkään se on ollut käytössä reitillä BarcelonaCerbèreParis/Milano (junasta laskeutuminen on kiellettyä ranskalaisella raja- ja risteysasemalla Cerbèressä)?

4. Voiko komissio vahvistaa, että tällainen junaan nousun ja siitä laskeutumisen kieltäminen on seurausta siitä, että rautatieyhtiöt ovat yksipuolisesti asettaneet etusijalle junien hallinnon yksinkertaistamisen, jonka ansiosta junaan tulevien ja junasta nousevien matkustajien tarkastuksia voidaan supistaa?

5. Onko komission arvion mukaan muitakin syitä siihen, että rautatieyhtiöt toteuttavat tällaisia hankaluuksia aiheuttavia toimenpiteitä ja karkottavat siten osan asiakkaistaan?

Loyola de Palacion komission puolesta antamayhteinen vastauskirjallisiin kysymyksiin E-0435/03 ja E-0436/03

(2. huhtikuuta 2003)

Komissio on tietoinen siitä, että matkustajien junaan nousulle ja junasta poistumiselle saatetaan asettaa ehtoja tietyillä rajat ylittävillä rautatiereiteillä. Ehdot ovat osa rautatieyritysten

kaupallista toimintalinjaa, johon komissio ei voi vaikuttaa. On jäsenvaltioiden asia asettaa rautatieyrityksille tältä osin mahdollisia julkisen palvelun velvoitteita, jos ne haluavat niin tehdä.

Ehdoille saattaa olla useita eri syitä, kuten matkustajien mukavuus ja turvallisuus yöjunissa tai operatiiviset syyt. Komissio ei ole tietoinen rautatieyritysten mahdollisista yksityiskohtaisista järjestelyistä näiltä osin. Junaan nousun ja junasta poistumisen rajoitukset voisivat kuitenkin johtua siitä, että yhteisön oikeudessa ei ole säännöksiä kabotaasioikeudesta kansainvälisessä junaliikenteessä eikä rautatieyrityksiin kohdistu riittävästi paineita houkutella matkustajia.

Komissio pohtii raideliikenteen matkustajien oikeuksia koskevaa asetusehdotusta valmistellessaan, miten matkustajien sopimusehtoja voitaisiin parantaa. Ja kuten parlamentti on pyytänyt, komissio tekee keinotekoisten esteiden poistamiseksi ehdotuksia, joilla mahdollistetaan kansainvälisten matkustajapalveluiden markkinoille pääsyä koskevat oikeudet.